
讜讘讜讜讚讗讬 砖讬砖 讻讬讜爪讗 讘讝讛 讘转诇诪讜讚 讘诪拽讜诪讜转 讗讞专讬诐 讗讘诇 谞专讗讛 诇讬 砖讗讬谉 讗谞讜 爪专讬讻讬谉 诇讻讱 讚诪转谞讬转讬谉 讜讚讗讬 谞砖讜讗讬谉 讛专讗砖讜谞讬诐 诪驻讬诇讬谉 拽转谞讬 讗讬 诪砖讜诐 讚讛讻讬 住讘专 诇讛 讗讬 诪砖讜诐 讚讝讜 讜讗讬谉 爪专讬讱 诇讜诪专 讝讜 拽讗诪专 转谞讗 讝讜 砖讗讬谞讛 爪专转 注专讜讛 讘砖注转 诪讬转讛 诪转讬讘诪转 讜讗讬谉 爪专讬讱 诇讜诪专 讝讜 砖讗驻讬诇讜 讘砖注转 谞砖讜讗讬谉 讛专讗砖讜谞讬诐 诇讗 谞注砖讜 爪专讜转 讜诪砖讜诐 讛讻讬 讚讬讬拽 专讘 讗砖讬 讟注诪讗 讚讙讬专砖 讜讗讞专 讻讱 诪转 讗讘诇 诪转 讜讗讞专 讻讱 讙讬专砖 讗诐 谞诇讱 讗讞专 谞砖讜讗讬谉 讛专讗砖讜谞讬诐 讗住讜专讛 诪砖讜诐 讚讬砖 讝讬拽讛 讛讬诇讻讱 诪转谞讬转讬谉 讚拽转谞讬 讗讬谉 爪专讬讱 诇讜诪专 讝讜 砖讗讬谞讜 爪专讜转 讘谞砖讜讗讬谉 讛专讗砖讜谞讬诐 诇讬转讬' 讘诪转 讜讗讞专 讻讱 讙讬专砖 砖诇驻讬 谞砖讜讗讬诐 讛专讗砖讜谞讬诐 讗住讜专讛 讛讬讗 讜讗讬谉 诇讛 讛讬转专 讗诇讗 讗诐 讻谉 谞讗诪专 诪讬转讛 诪驻诇转 讻诪转谞讬转讬谉 拽诪讬讬转讗 讜诪讬讛讜 讗注"讙 讚诪转谞讬转讬谉 讚讜拽讗 拽转谞讬 讙专砖 讜讗讞专 讻讱 诪转 诪砖讜诐 讟注诪讗 讚驻专砖讬谞谉 [讛讗 讚转谞谉] 讝讜 讛讬讗 拽砖讬讗 诇讬讛 诇专讘讗 讚讻讬讜谉 讚讗驻讬诇讜 诪转 讜讻谞住 讜讙专砖 诪讜转专转 讘专讬砖讗 讚驻讬专拽讗 拽诪讗 讗注"讙 讚拽转谞讬 讛讻讗 讗讬谉 爪专讬讱 诇讜诪专 讝讜 诇讗 诪讬转谞讬 诇讛 诪讬注讜讟讗 讗诇讗 诇讞住讜专讗 诪诪砖 讜诇讛讻讬 诪讜拽讬 诇讛 诇诪注讜讟讬 诪转 讘诇讗 讙讬专砖 讜讻讚驻专讬砖 诇注讬诇 讜讝讛 讚专讱 谞讻讜谉 诇驻讬 讛砖讟讛 讛讝讜.
讗讘诇 讬砖 讻讗谉 讚专讱 讗讞专转 诇专讘讬谞讜 讛讙讚讜诇 讝"诇 砖讛讜讗 住讜讘专 讚专讘讗 讻专讘 讗砖讬 住讘讬专讗 诇讬讛 讜讗讜住专 诪转 讜讗讞专 讻讱 讙讬专砖 讜讗祝 注诇 驻讬 砖诪讬转讛 诪驻诇转 讜讻转讘 讟注诐 讛讚讘专 讛转诐 讙讘讬 注专讜讛 讻讬讜谉 讚讙专砖讛 诪拽诪讬 讚谞驻诇讛 诇讛 拽诪讬 讬讘诐 诪讛谞讜 讘讛 讙讬专讜砖讬谉 讚讻讬 谞驻诇讛 诇讛 爪专讛 拽诪讬 讬讘诐 讘讛转讬专讗 谞驻诇讛 拽诪讬讛 讗讘诇 讛讻讗 讙讘讬 谞讻专讬转 讻讬讜谉 讚讘砖注转 谞驻讬诇讛 讘讗讬住讜专 讝讬拽讛 谞驻诇讛 拽诪讬讛 诇讗 诪讛谞讜 讘讛 讙讬专讜砖讬谉.
讜专讘讬诐 诪转诪讬讛讬谉 诪讛讜 讗讬住讜专 讝讬拽讛 讝讜 讜讻讬 讻砖谞驻诇讛 谞讻专讬转 讝讜 诇驻谞讬讛诐 诇讗 讻诇 讗讞讚 诪讛诐 砖专爪讛 诪讬讘诐 讛讗 讜讜讚讗讬 驻砖讬讟讗 讚诪讬讘诐 讜转谞谉 谞诪讬 讜诪转 谞砖讜讬 谞讻专讬转 讜讻谞住 讗讞讚 诪讘注诇讬 讗讞讬讜转 讗转 讗砖转讜 讜讛讻讗 讻砖诪转 讜讗讞"讻 讙讬专砖 谞诪讬 讗讬讱 讗转讛 注讜砖讛 讗讜转讛 讝拽讜拽讛 诇讗讞讬讜 讜爪专转 讗讞讜转 (讙专讜砖转讜) [讗砖转讜] 讘讝讬拽讛.
讜谞专讗讛 讘驻讬专讜砖 讚讘专讬讜 砖讻诇 讬讘诪讛 砖谞驻诇讛 诇驻谞讬 砖谞讬 讬讘诪讬谉 谞砖讜讗讬谉 砖转讬 讗讞讬讜转 讗祝 注诇 驻讬 砖讗诐 讬专爪讜 诇讻谞讜住 讻诇 讗讞讚 诪讛谉 讻讜谞住 诪驻谞讬 砖讻讬讜谉 砖讻谞住 讝讛 讗讬讙诇讬 诪讬诇转讗 砖诇讗 谞讝拽拽讛 诪砖注转 诪讬转讛 讗诇讗 诇讜 讗驻讬诇讜 讛讻讬 讗诐 [诇讗] 讻谞住讛 讗讞讚 诪讛诐 讜诪转 讗住讜专讛 诪砖讜诐 讚讗诪专讬谞谉 诪砖注转 诪讬转讛 砖诇 专讗砖讜谉 讛讬转讛 诇讝讛 讘讛 讝讬拽讛 谞诪爪讗 砖讛讬讗 爪专转 讗讞讜转 讗砖讛 讘讝讬拽讛 讜讻讗诇讜 讗住讜专讛 讛讬转讛 诇讗讞讬讜 讛砖谞讬 诪砖讜诐 爪专转 讗讞讜转 讗砖讛 讘讝讬拽讛 讜讻讬讜谉 砖谞讗住专讛 注诇讬讜 砖注讛 讗讞转 讘谞驻讬诇讛 专讗砖 谞讛 讗祝 注诇 驻讬 砖讙讬专砖 讜诪转 讗住讜专讛 注诇讬讜 注讜诇诪讬转 讜讗诐 转讗诪专 诇讗 讛讬转讛 爪专转 讗砖讛 讘诪拽讜诐 诪爪讜讛 讗诐 讻谉 诇讚讘专讬 讛讗讜诪专 谞砖讜讗讬谉 讛专讗砖讜谞讬诐 诪驻讬诇讬谉 讻诇 讝诪谉 砖讙讬专砖 诪讜转专转 讗诇讗 专讜讗讬谉 讗讜转谉 讻讗诇讜 谞驻诇讜 转讻祝 诇谞砖讜讗讬谉 讛专讗砖讜谞讬诐 讗祝 讻讗谉 专讜讗讬谉 讗讜转谉 讻讗诇讜 谞驻诇讜 讘砖注转 谞驻讬诇讛 专讗砖讜谞讛 诪砖讜诐 讙讝讬专讛 讜讗讬 拽砖讬讗 讗"讻 诇专讘 谞讞诪谉 讚讗诪专 诪转 讻谞住 讜讙讬专砖 讗住讬专讛 诇诪讛 诇谉 诇讗讜拽诪讬' 讻专讘讬 讬专诪讬讛 讛讗 讗谞谉 诇专讘讗 讙讜驻讬讛 讗住专讬谞谉 诇讛. 讛转诐 讻讬讜谉 讚住讘讬专讗 诇讬讛 讗讬谉 讝讬拽讛 讜诇讗 谞注砖讬转 爪专讛 讗诇讗 讘讻谞讬住讛 讛专讬 讛讬讗 讻砖讗专 讻诇 讛谞砖讬诐 诪讬讛讜 诇诪讗谉 讚讗讬转 诇讬讛 讝讬拽讛 诪砖注转 谞驻讬诇讛 谞专讗讬转 诇讝讛 讜谞注砖讬转 爪专讛 诇注专讜讛 讜诪砖讜诐 讙讝讬专讛 讚诇讗 砖讻讬讞 诇讛讜 诇讗讬谞砖讬 爪专讛 讚注专讜讛 讘讝讬拽讛 讘谞驻讬诇讛 讚讗讞转 讻讗诇讜 谞驻诇讜 砖转讬讛谉 讚诪讬讗谉 讜讗住讜专讜转 讜讛讻诇 诪砖讜诐 讙讝讬专讛.
讜诪"诪 讻讬讜谉 讚住讘讬专讗 诇谉 讬砖 讝讬拽讛 讻砖诐 砖讗诐 诪转 讜讗讞专 讻讱 讙讬专砖 讜讻谞诐 讗住讜专讛 讻讱 诪转 讜讗讞专 讻讱 讙讬专砖 讜诇讗 讻谞住 砖讻讬讜谉 砖诪转 讛专讬 讛讬讗 讻讗诇讜 讝拽讜拽转讜 讛讬转讛 讜讻谉 讚注转 讛诪驻专砖讬诐 讝"诇 讜诇讚讘专讬讛诐 讝讜 砖砖谞讬谞讜 砖诇砖讛 讗讞讬谉 讜诪转 谞砖讜讬 谞讻专讬转 注砖讛 讘讛 诪讗诪专 讜诪转 诇讚讘专讬 讛讗讜诪专 讬砖 讝讬拽讛 讛"讛 讚讗注"讙 讚诇讗 注讘讚 讘讛 诪讗诪专 讗诇讗 讻讜诇讛讜 诇讗驻讜拽讬 诪讚讘"砖.
讜诪讬讛讜 专讘谞讜 讝"诇 诇讗 讻转讘 讗诇讗 讻谞住讛 [讚讛讗 拽讗讬 讗诪转谞讬'] 讜讻谉 讘讙诪专讗 诇讗 诪爪讬谞讜 讗砖讛 谞讻专讬转 砖讘砖注转 谞驻讬诇讛 诪讜转专转 诇讛转讬讘诐 诇讻诇 讗讞讚 诪讛谉 讜讗诐 诪转 讗讞讚 诪谉 讛讗讞讬谉 谞注砖讬转 爪专转 讗砖转讜 讜转讗住专 砖讗讬谉 爪专讛 诇讗讞专 诪讬转讛 讻诪讜 砖讗诪专讜 讘讬专讜砖诇诪讬 讜诇驻讬 讝讛 讛讗 讚讗诪专讬谞谉 诇专讘讗 诇诪注讜讟讬 诪转 讘诇讗 讙讬专砖 讘砖讻谞住 拽讗诪专 讜诪转 讜诇讗 讙讬专砖 讘讗讜转讛 砖注讛 讻讘专 讗诇讗 诇讗讞专 讻讱 拽讗诪专 讜诇砖讜谉 拽爪专讛 讛讜讗 诇诪讛 讜讗讞专 讻讱 讙讬专砖 讚专讘 讗砖讬 讜讻讜诇讛讜 讘砖讻谞住 讻诪转谞讬转讬谉 讜讝讛 讛讝拽讬拽讜 诇专讘谞讜 诇驻专砖 诪讛 砖讗诪专 讗讘诇 诇讚讘专讬 讛讗讜诪专 诪转 讜诇讗 讙讬专砖 讜讗驻讬诇讜 诇讗 讻谞住 拽砖讬讗 注诇讬讛 讚讛讗 讗讬讛讜 讗诪专 讚专讘讗 讻专讘 讗砖讬 住讘讬专讗 诇讬讛 讚诪诪注讟 诪转 讜讗讞专 讻讱 讙讬专砖 讜讗"讻 谞讬诪讗 讚讻讬 诇诪注讜讟讬 诪转 讜讗讞专 讻讱 讙讬专砖 讜讗驻讬诇讜 诇讗 讻谞住, 讜爪专讬"讱 转诇诪讜"讚. 



讗砖讛 讝讜 讘讞讝拽转 讛讬转专 诇砖讜拽 注讜诪讚转. 驻讬' 讜讗驻讬诇讜 谞砖讗转 注专讜讛 讘讗讞专讜谞讛 诪砖注讛 砖谞砖讗转 讛讜讞讝拽讛 爪专转讛 讘讞讝拽转 讛讬转专 诇砖讜拽 讜诪住转讘专讗 讚专讘讛 住讘专 诪讬转讛 诪驻诇转 讜讘砖讻谞住 讜讙讬专砖 讜讝讜 讛讬讗 讞讝拽转 讛砖讜拽 砖讗诐 转讗诪专 讘讙讬专砖 讜讻谞住 诪讛 讞讝拽转 讛砖讜拽 讬砖 讻讗谉 诪转讞讬诇转讛 讘住驻讬拽讛 注讜诪讚转.
讜讘转讜住驻讜转 讗讜诪专讬诐 讻讬讜谉 讚注专讜讛 砖谞转拽讚砖讛 讜讜讚讗讬 讜谞转讙专砖讛 讘住驻拽 讘讞讝拽转 讗讬住讜专 注讜诪讚转 讗祝 诇讝讜 讞讝拽转 讛讬转专 诇砖讜拽 讬砖 诇讛 讜讗讬谉 讝讛 讻诇讜诐. 



讜讗拽砖讬谞谉 讗讬 讛讻讬 讘拽讚讜砖讬谉 谞诪讬 谞讬诪讗 讗砖讛 讝讜 讘讞讝拽转 讛讬转专 诇讬讘诐 注讜诪讚转.驻讬' 讗诐 拽讚砖 讻砖讬专讛 转讞诇讛 讛讜讞讝拽讛 讘讛讬转专 诇讬讘诐 讜诪住驻拽 讗诇 转讗住专谞讛 讚诪转谞讬转讬谉 诪讬诇转讗 驻住讬拽讗 拽转谞讬 诇讗 砖谞讗 拽讚砖 注专讜讛 讜讗讞专 讻讱 爪专转讛 诇讗 砖谞讗 拽讚砖 讻砖讬专讛 讜讗讞专 讻讱 注专 讜讛 讜诪讬讛讜 讗诐 拽讚砖 注专讜讛 转讞诇讛 诇讗 注诪讚讛 讝讜 诪注讜诇诐 讘讞讝拽转 讛转专 诇讬讘诐 讜讗诐 转讗诪专 拽讜讚诐 砖谞砖讗转 诇讝讛 讗讬谉 讝讜 讞讝拽转 讛转专 诇讬讘讜诐 讗诇讗 诇砖讜拽.
讜讗讬讻讗 讚拽砖讬讗 诇讬讛 讛讬讻讬 讗诪专讬谞谉 讘讞讝拽转 讛转专 诇砖讜拽 注讜诪讚转 讜讛诇讗 讗住讜专讛 诇讛诐 诪砖讜诐 讗砖转 讗讬砖 讜讻砖诪转 谞注诪讬讚讜讛 讘讞讝拽转 讗讬住讜专 讚讛讗 讘注诇诪讗 诪讞讝拽讬谞谉 诪讗讬住讜专讗 诇讗讬住讜专讗 讻讚讗诪专讬谞谉 讘讞讜诇讬谉 (讚祝 讟') 讘讛诪讛 讘讞讬讬讛 讘讞讝拽转 讗讬住讜专 注讜诪讚转 诪砖讜诐 讗讘专 诪谉 讛讞讬 注讚 砖讬讜讚注 诇讱 讘诪讛 谞砖讞讟讛 讚诪讜拽诪讬谞谉 诇讛 讘讞讝拽转 讗讬住讜专 讜讞讜砖砖讬谉 诇谞讘诇讛 讗诇诪讗 诪讞讝拽讬谞谉 诪讗讬住讜专讗 诇讗讬住讜专讗.
讜诇讗讜 拽讜砖讬讗 讛讜讗 讚讛转诐 讗讬驻砖专 砖转爪讗 诪讗讬住讜专 诇讗讬住讜专 讻讙讜谉 砖谞转谞讘诇讛 讗讘诇 讛讻讗 讗讬 讗驻砖专 砖转爪讗 诪转讞转 讘注诇讛 砖诇讗 转讛讗 诪讜转专转 诇砖讜拽 讛讬诇讻讱 讘讞讝拽转 讛转专 诇砖讜拽 注讜诪讚转 讜注讜讚 砖讝讜 讜讚讗讬 讘讞讝拽转 讗讬住讜专 诇讬讘诐 注讜诪讚转 讜讻讬讜谉 砖讻谉 注"讻 讘讞讝拽转 讛讬转专 诇砖讜拽 注讜诪讚转 诇讻砖讬诪讜转 讘注诇.





专砖讘"讗

讛讙专砖"讬 讝"诇 讛谞讬讞讗 讗讬 住讘专 诇讛 讻专讘 讗砖讬 讝讜 讛讬讗 诇诪注讜讟讬 诪转 讜诇讗 讙专砖 讜诇讗 讻谞住. 讜驻讬专砖 讗讬 住讘专 诇讛 讻专讘 讗砖讬 讚讗诪专 讬砖 讝讬拽讛, 讗诇讗 诪讬讛讜 诇讗 讚讗讬拽 诇诪转谞讬转讬谉 讻专讘 讗砖讬, 讚讛砖转讗 讻谞住 讜讗讞专 讻讱 讙专砖 砖专讬讗 诇专讘讗 讗祝 注诇 讙讘 讚谞注砖讬转 爪专讛 讘谞砖讜讗讬谉, 诪转 讜讗讞专 讻讱 讙专砖 讚诇讗 谞注砖讬转 爪专讛 诇注专讜讛 讗诇讗 讘讝讬拽讛 诇讗 讻诇 砖讻谉, 讗诇讗 诇专讘讗 讝讜 讛讬讗 诇诪注讜讟讬 诪转 讗讞讚 诪讘注诇讬 讗讞讬讜转 讜诇讗 讙专砖 讗转 讗砖转讜 谞讻专讬转 讗住讜专讛 讜讗祝 注诇 驻讬 砖诇讗 讻谞住讛 诇驻讬 砖谞注砖讬转 爪专转 注专讜讛 讘讝讬拽讛, 讜讚讬讬拽 诇讛 诇诪转谞讬转讬谉 讛讻讬, 讟注诪讗 讚讙专砖 讛讗 诇讗 讙专砖 讗诇讗 砖诪转 砖谞讬 讜诇讗 讛住驻讬拽 诇讙专砖 讗转 讗砖转讜 谞讻专讬转 讗住讜专讛, 诇驻讬 砖谞注砖讜 爪专讜转 讘砖注转诪讬转讛 讻讚讗诪专谉, 讜讗讬讻讗 诇诪讬讚拽 讚讛讗 谞讻专讬转 砖谞驻诇讛 诇驻谞讬 砖谞讬 讬讘诪讬谉 谞砖讜讗讬谉 砖谞讬 讗讞讬讜转 讛专讬 讝讜 诪转讬讘诪转 诇讗讞讚 诪讛谉, 讜讻讚转谞谉 (诇注讬诇 注"讗) 砖诇砖讛 讗讞讬谉 砖谞讬诐 诪讛谉 谞砖讜讗讬谉 砖转讬 讗讞讬讜转 讜讗讞讚 谞砖讜讬 谞讻专讬转 讜诪转 讛谞砖讜讬 谞讻专讬转 讜讻谞住 讗讞讚 诪讘注诇讬 讗讞讬讜转 讗转 讗砖转讜, 讗诐 讻谉 讻砖诪转 讗讞讚 诪讘注诇讬 讗讞讬讜转 讜诇讗 讻谞住 诇诪讛 谞讗住专讛 谞讻专讬转 诇讗讞讬讜 讛砖谞讬. 讬砖 诇讜诪专 诪讞讬讬诐 讻讬讜谉 砖讛注专讜讛 注讜诪讚转 注诐 讘注诇讛 讛讜讬讗 诇讛 讗讬讚讱 爪专转 注专讜讛 砖诇讗 讘诪拽讜诐 诪爪讜讛 讜砖专讬讗 讗讘诇 诪转 讗讞讚 诪讘注诇讬 讗讞讬讜转 讻讬讜谉 砖砖转讬讛谉 讘讗讜转 诇讛转讬讘诐, 讛讜讬讬谉 诇讛讜 爪专讜转 讜讗住讜专讜转 讚讞砖讘讬谞谉 诇讛 诇爪专讛 讻讗诇讜 谞转讬讘诪讛 讗爪诇 讝讛 砖诪转, 讜谞驻诇讛 讛讬讗 讜讛注专讜讛 注讻砖讬讜 诇驻谞讬 讛讗讞专 讛砖诇讬砖讬. 讜讗讬谞讜 诪讞讜讜专 讚讗诐 讻谉 讗转讛 注讜砖讛 讗讜转谉 爪专讜转 诇讗讞专 诪讬转讛 讜讗讬谉 爪专讛 诇讗讞专 诪讬转讛 讜讻注谞讬谉 砖讗诪专讜 讘讬专讜砖诇诪讬 讘驻专拽讬谉 (讛"讗) 讙讘 诪诇转讗 讗讞讜专讬 讚讙专住讬谞谉 讛转诐 讗诪专 专' 讬讜讚谉 讗诇讜 讘拽砖 诇讘注讜诇 讗转 讛爪专讛 注讚 砖诇讗 讻谞住 砖诪讗 讗讬谞讜 诪讜转专 讘讛, 讘转讞诇讛 讛讜讗 诪讜转专 讜诇讘住讜祝 讛讜讗 讗住讜专, 讗诐 讗转 讗讜诪专 讻谉 谞诪爪讗转 注讜砖讛 爪专讛 诇讗讞专 诪讬转讛 讜讗讬谉 爪专讛 诇讗讞专 诪讬转讛. 讜诪诪谞讜 讗转讛 诇诪讚 诇谞讚讜谉 砖诇驻谞讬谞讜 讛砖转讗 诪讞讬讬诐 砖讛讬讛 专讗讜讬 诇讬讘诐 诇讗 讛讬转讛 讝讬拽转讜 诪注讻讘转 注诇 讗讞讬讜, 诇驻讬 砖专讜讗讬谉 讗转 讛诪讬讘诐 讻讗诇讜 诪转讞诇讛 讜注讚 住讜祝 讛讬转讛 讝拽讜拽转讜 讜讗讞讬讜 讛砖谞讬 诪讜转专 讘拽专讜讘讜转讬讛, 讜注讻砖讬讜 砖诪转 讜讗讬谞讜 专讗讜讬 诇讬讘诐 转注讻讘 注诇讬讜 讝讬拽转讜 讬爪讬讘讗 讘讗专注讗 讜讙讬讜专讗 讘砖诪讬 砖诪讬讗. 讜注讜讚 讚诇驻讬 讙讬专住讗 讝讜 讛讗 讚拽转谞讬 讘诪转谞讬转讬谉 砖诇砖讛 讗讞讬谉 砖谞讬诐 诪讛谉 谞砖讜讗讬谉 砖转讬 讗讞讬讜转 讜讗讞讚 谞砖讜讬 谞讻专讬转 讜诪转 讛谞砖讜讬 谞讻专讬转 讜讻谞住 讗讞讚 诪讘注诇讬 讗讞讬讜转 讗转 讗砖转讜讜讻讜' 注砖讛 讘讛 诪讗诪专 讜诪转 砖谞讬讛 讞讜诇爪转 讜诇讗 诪转讬讘诪转 诇讗驻讜拽讬 诪讚讘"砖 讛讬讗 讜诇讗驻讜拽讬 诪讚讘讬转 砖诪讗讬 转专转讬 诇诪讛 诇讬. 讜注讜讚 砖诪爪讗转讬 讘转讜住驻转讗 讘驻"讛 讚诪讻讬诇转讬谉 (讛"讙) 诪转 谞砖讜讬 谞讻专讬转 讜注诪讚 讗讞讚 诪讘注诇讬 讗讞讬讜转 讜诇讗 讛住驻讬拽 诇注砖讜转 诪讗诪专 讘讬讘诪转讜 注讚 砖诪转 谞讻专讬转 讝讜 讗讜 讞讜诇爪转 讗讜 诪转讬讘诪转, 注砖讛 讘讛 诪讗诪专 讜诇讗 讛住驻讬拽 诇讻谞住讛 注讚 砖诪转 谞讻专讬转 讝讜 讞讜诇爪转 讜诇讗 诪转讬讘诪转 讗诇讗 砖讗驻砖专 诇讜诪专 讚转谞讗 讚讛讗 讘专讬讬转讗 住讘讬专讗 诇讬讛 讗讬谉 讝讬拽讛. 讜注讜讚 拽砖讬讗 诇讬 讚讛讗 诪砖诪注 讚讝讜 讛讬讗 砖讗诪专讜 讜讻讜诇谉 砖谞转讙专砖讜 诇诪注讜讟讬 讙专讜砖讬谉 讗讞专讬诐 讛讜讗 讚讗转讗, 讜诇驻讬 讙讬专住转讜 砖诇 专砖"讬 讝"诇 诇讗 诪讬注讟 讙专讜砖讬谉 讗诇讗 讗讚专讘讛 诪讬注讟 诪讬 砖诇讗 讙讬专砖.
讜专"讞 讜专讘 讗诇驻住讬 讝"诇 讙专住讬 讝讜 讛讬讗 诇诪注讜讟讬 诪转 讜讗讞专 讻讱 讙讬专砖. 讜讻谉 讛讜讗 讘住驻专 讬砖谉 诪讜讙讛 讘讬砖讬讘转 讛讙讗讜谞讬诐 讝"诇. 讜诇讜诪专 讚专讘' 讻专讘 讗砖讬 住讘讬专讗 诇讬讛 诇讙诪专讬 讜讻讜转讬讛 讚讬讬拽 诇讛 诇诪转谞讬转讬谉 讚讗诇讜 诪转 谞砖讜讬 谞讻专讬转 讜讗讞专 讻讱 讙专砖 讗讞讚 诪讘注诇讬 讗讞讬讜转 讗转 讗砖转讜 讜讻谞住 讗转 讛谞讻专讬转 讜诪转 讛谞讻专讬转 讗住讜专讛 讛讜讗讬诇 讜谞注砖讬转 爪专转 注专讜讛 讘讝讬拽讛. 讜讗祝 注诇 讙讘 讚讗驻讬诇讜 讘讻谞住 讜诇讘住讜祝 讙专砖 讙专砖 砖专讬谞谉 诇专讘讗 讚诪讬转讛 诪驻诇转, 讻讘专 讻转讘 专讘讬谞讜 讗诇驻住讬 讝"诇 讟注诐 讛讚讘专 讚讛转诐 讙讘讬 注专讜讛 讚讻讬讜谉 砖讙专砖讛 诪拽诪讬 讚谞驻诇讛 诇讛 拽诪讬 讬讘诐 诪讛谞讬 讘讛 讙专讜砖讬谉, 讚讻讬 谞驻诇讛 诇讛 爪专讛 拽诪讬 讬讘诐 讘讛讬转专讗 谞驻诇讛 拽诪讬讛, 讗讘诇 讛讻讗 讙讘讬 谞讻专讬转 讻讬讜谉 讚讘砖注转 谞驻讬诇讛 讘讗讬住讜专 讝讬拽讛 谞驻诇讛 拽诪讬讛 诇讗 诪讛谞讬 讘讛 讙专讜砖讬谉. 讜讗诐 转讗诪专 讜讛诇讗 讻砖谞驻诇讛 谞讻专讬转 讝讜 诇驻谞讬讛诐 讻诇 讗讞讚 诪讛诐 砖讬专爪讛 诪讬讘诐 讜讻讚转谞谉 讘诪转谞讬转讬谉 讜讻谞住 讗讞讚 诪讘注诇讬 讗讞讬讜转 讗转 讗砖转讜, 讬砖 诇讜诪专 讚砖讗谞讬 讛讻讗 讚讻讬讜谉 砖讻谞住讛 讝讛 诇讘住讜祝 讗讬讙诇讗讬 诪诇转讗 讚诪砖注转 谞驻讬诇讛 讛讬转讛 讝拽讜拽转讜 讜讻讗诇讜 讗讬谞讛 讝拽讜拽讛 诇砖谞讬 讗诇讗 诇讜, 讜讛诇讻讱 讻砖诇讗 讙讬专砖 注讚 砖诪转 谞诪爪讗转 讝讜 爪专转 讗讞讜转 讗砖讛 讘讝讬拽讛, 讜讻讗诇讜 讗住讜专讛 诇砖谞讬 诪砖讜诐 爪专转 讗讞讜转 讗砖讛 讜讗住讜专讛 注诇讬讜 诇注讜诇诐 讚讻讬讜谉 砖注诪讚讛 注诇讬讜 砖注讛 讗讞转 讘讗讬住讜专 爪专转 讗讞讜转 讗砖讛, 砖讜讘 讗讬谉 诇讛 讛讬转专 讜讗祝 注诇 驻讬 砖讙讬专砖 讗讞讬讜 讗转 讗砖转讜 讜讘砖注转 诪讬转讛 讗讬谞讛 爪专讛 诇注专讜讛.
讜讗讬 拽砖讬讗 讚讗驻讬诇讜 讛讻讬 诪讻诇 诪拽讜诐 讘砖注讛 专讗砖讜谞讛 爪专讛 诇注专讜讛 砖诇讗 讘诪拽讜诐 诪爪讜讛 讛讜讗. 讬砖 诇讜诪专 讚讻诇 讛诪' 讙讝专讜转 谞讬谞讛讜 讜注砖讗讜诐 讻讗诇讜 诪砖注讛 专讗砖讜谞讛 谞驻诇讜 砖转讬讛谉 诇讬讘讜诐. 讜注诇 讻专讞讬谉 讗讬转 诇谉 诇诪讬诪专 讛讻讬谉 诇诪讗谉 讚讗诪专 谞砖讜讗讬谉 讛专讗砖讜谞讬诐 诪驻讬诇讬谉, 讜讛讻讗 谞诪讬 诇讚讬讚谉 诇讗 砖谞讗. 讜讗诐 转讗诪专 讗诐 讻谉 诪讗讬 讛讗讬 讚拽讗 诪拽砖讬谞谉 诇专讘 谞讞诪谉 讗讬 住讘讬专讗 诇讬讛 讻专讘讗 讝讜 讛讬讗 诇诪注讜讟讬 诪讗讬, 诇讚讬讚讬讛 谞诪讬 诇诪注讜讟讬 诪转 讜讗讞专 讻讱 讙专砖, 讚讛讗 讗讜诪专转 讚讗讬讛讬 注讚讬驻讗 诪讻谞住 讜诇讘住讜祝 讙专砖, 诇讗 讛讬讗, 讚诇专讘 谞讞诪谉 讻讬讜谉 讚诇讬转 诇讬讛 讝讬拽讛 诇讗讜 爪专讜转 谞讬谞讛讜 讻诇诇. 讜讛诇讻讱 诇讚注转 专讘讬谞讜 讗诇驻住讬 讝"诇 讻谞住 谞讻专讬转 讚注诇诪讗 讜诇讘住讜祝 讙专砖 诪讜转专转 讚诪讬转讛 诪驻诇转 讜诇讗 谞砖讜讗讬谉 讛专讗砖讜谞讬诐, 讗讘诇 诪转 讜讗讞专 讻讱 讙专砖 讜讗讞专 讻讱 讻谞住, 讜讻诇 砖讻谉 诪转 讜讻谞住 讜诇讘住讜祝 讙专砖 讗住讜专讛, 讛讜讗讬诇 讜谞注砖讬转 讗讞转 爪专转 讗讞讜转 讗砖讛 讘讬谉 讘谞砖讜讗讬谉 讘讬谉 讘讝讬拽讛. 讜诪讬讛讜 讗诐 诇讗 讻谞住 讻诇诇 讜诪转 谞讻专讬转 诪讜转专转, 讚诇讗 讞砖讘讬谞谉 诇讛 爪专转 注专讜讛 讻讬讜谉 讚诇讘住讜祝 诇讗 讻谞住讛, 讜诇讗 讬驻讛 讻讞 讝讬拽转 讛砖谞讬 讗讞专 砖诪转 诪讻讞 讝讬拽转讜 讘砖注讛 砖讛讜讗 拽讬讬诐.
讜讗讬谞讬 讬讜讚注 诇讛诇讜诐 讙讬专住讗 讝讜 砖诇 讛讙讗讜谞讬诐 讝"诇 讚讗诐 讗讬转讗 讚专讘讗 谞诪讬 诪讜拽讬 诇讛 讻专讘 讗砖讬 诪诪砖 讜诇讚讬讚讬讛 谞诪讬 诪转 讜讗讞专 讻讱 讙专砖 讗住讜专讛, 讗诐 讻谉 诪讗讬 拽讗诪专 专讘讗 讘驻专拽讬谉 拽诪讗 (讬讙, 讗) 诇注讜诇诐 讞讚 转谞讗 讛讜讗 讜讝讜 讜讗讬谉 爪专讬讱 诇讜诪专 讝讜 拽转谞讬, 讛讗 专讘讗 讙讜驻讬讛 诪讜讚讛 讘注讬拽专 诪讛 砖讛拽砖讬谞讜 诪诪砖谞讛 讝讜 注诇 诪砖谞转谞讜 讚驻专拽 拽诪讗 讚诇讻讗讜专讛 拽砖讬讬谉 讗讛讚讚讬. 讗诇讗 讚讛讛讬讗 讚驻专拽讬谉 拽诪讗 讘谞讻专讬转 讚注诇诪讗, 讜讛讗 讚驻专拽讬谉 讚讗专讘注 讗讞讬谉 讘谞讻专讬转 砖谞驻诇讛 诇讜 诪讗讞讬讜 讜讛讜讛 诇讬讛 诇诪讬诪专 砖讗谞讬 讛转诐 讚讬砖 讝讬拽讛 讜讘砖讻谞住 诇讘住讜祝. 讜注讜讚 讚讗驻讬诇讜 诇驻讬 驻讬专讜砖讜 讛讜讛 诇讛讜 诇讗讜住讜驻讬 讘讙讬专住' 讜讗讞专 讻讱 讻谞住 讚讻谞住 讛讜讗 讛注讬拽专 讛讙讜专诐.
讜诇驻讬 讙讬专住转 专砖"讬 讜砖讗专 讛诪驻专砖讬诐 诪转 讜讗讞专 讻讱 讙专砖 讘讬谉 讻谞住 讘讬谉 诇讗 讻谞住 谞讻专讬转 砖专讬讗 讻专讘讗, 讚讗祝 注诇 讙讘 讚专讘 讗砖讬 讚讛讜讗 讘转专讗 讚讬讬拽讗 诇讛 诇诪转谞讬转讬谉 讚讟注诪讗 诪砖讜诐 讚讙专砖 讜讗讞专 讻讱 诪转 讗讘诇 诪转 讜讗讞专 讻讱 讙专砖 讗住讜专讛, 讗谞谉 讻专讘讗 住讘讬专讬 诇谉 讘讛讗, 诪砖讜诐 讚讻讜诇讛 诪讻诇转讬谉 讘讛讻讬 专讛讟讗 讚诪讬转讛 诪驻诇转 讜诇讗 谞砖讜讗讬谉 讛专讗砖讜谞讬诐. 讗讘诇 诪转 砖谞讬 讜诇讗 讙专砖 讗祝 注诇 驻讬 砖诇讗 讙专砖 谞讻专讬转 讗住讜专讛 讚讛讜讬讗 诇讛 讝讬拽讛 讻讻谞讬住讛 讻讬讜谉 砖诪转 砖谞讬. 讜讛专讗讘"讚 讝"诇 (诪讜讘讗 讘专诪讘"谉 讜讘诪讗讬专讬 讘砖诐 讙讚讜诇讬 讛诪驻专砖讬诐) 谞诪讬 讛讻讬 讻转讘 讜讛讜住讬祝 讘讛 讚讘专讬诐 讜讗诪专 讚专讘讗 讜专讘 讗砖讬 讘讞讚讬 砖讬讟转讗 拽讬讬诪讬 诇讙诪专讬 讜诪转 讜讗讞专 讻讱 讙专砖 诇专讘 讗砖讬 谞诪讬 谞讻专讬转 砖专讬转 讚诪讚讗诪专讬谞谉 讚专讘讗 讻专讘 讗砖讬 住讘讬专讗 诇讬讛 专讘 讗砖讬 谞诪讬 讻专讘讗 住讘讬专讗 诇讬讛. 讜讛讗 讚讚讬讬拽讬谞谉 讟注诪讗 讚讙专砖 讜讗讞专 讻讱 诪转 诇讗讜 讜讚拽讗 讚专讘 讗砖讬 讛讜讗 讗诇讗 转诇诪讜讚讗 讛讜讗 讚讚讬讬拽 讛讻讬, 讜专讘 讗砖讬 诇讗 讗诪专 讗诇讗 讝讗转 讗讜诪专转 讬砖 讝讬拽讛 讻诇讜诪专 诪讚拽转谞讬 讝讜 讛讬讗. 讜讻谉 谞专讗讛 诪讚讘专讬 讛专讘 讘注诇 讛讛诇讻讜转 (讙讚讜诇讜转) 讝"诇 (讛诇讻讜转 讬讘讜诐 讚祝 住注"讘 讜注讬讬谉 专诪讘"谉).



诪转谞讬转讬谉. 讝专拽 诇讛 拽讚讜砖讬讛 住驻拽 拽专讜讘 诇讜 住驻拽 拽专讜讘 诇讛. 驻专砖"讬 讝"诇 (讘讚"讛 住驻拽) 讻讙讜谉 讚拽讬讬诪讜 讘专砖讜转 讛专讘讬诐 讘转讜讱 砖诪谞讛 讗诪讜转 诪爪讜诪爪诪讜转 讜诇讗 讬讚注转讬 诪讬 讛讝拽讬拽讜 诇专讘讬谞讜 讝"诇 诇驻专砖 讻讱, 讚讛转诐 讘驻专拽 讛讝讜专拽 (讙讬讟讬谉 注讞, 讗) 讚讗转讬谞谉 诇讗讜拽诪讬 诪转谞讬转讬谉 讚讝专拽 诇讛 讙讬讟讛 讻讙讜谉 讚拽讬讬诪讬 讘转讜讱 砖诪讜谞讛 讗诪讜转 诪爪讜诪爪诪讜转, 讛讬讬谞讜 诪讚拽转谞讬 讘诪转谞讬转讬谉 诪讞爪讛 注诇 诪讞爪讛 诪讙讜专砖转 讜讗讬谞讛 诪讙讜专砖转. 讜注讜讚 讚讛讛讬讗 讗讜拽诪转讗 讙讜驻讗 讗讬讚讞讬讬讗 讜诇讗 拽讬讬诪讬 讛转诐 讙讘讬 讙讟. 讗诇讗 住驻拽 拽专讜讘 诇讜 住驻拽 拽专讜讘 诇讛 讚讛讻讗, 讘砖谞住转驻拽 讛讚讘专 诇注讚讬诐 讗诐 讛讬讗 讬讻讜诇讛 诇砖诪讜专 讜讛讜讗 讗讬谞讜 讬讻讜诇 诇砖诪专谉, 讗讜 讗诐 讛讜讗 讬讻讜诇 诇砖诪专谉 讜讛讬讗 讗讬谞讛 讬讻讜诇讛 诇砖诪专谉 讻讚讗讬转讗 讛转诐 讘讙讬讟讬谉 驻专拽 讛讝讜专拽 (讙讬讟讬谉 注讞, 讘).



讙诪'. 讗砖讛 讝讜 讘讞讝拽转 讛讬转专 诇砖讜拽 注讜诪讚转. 驻讬专讜砖, 讜讗驻讬诇讜 谞砖讗转 讛谞讻专讬转 专讗砖讜谞讛 讚诪讻诇 诪拽讜诐 讻讬讜谉 砖讻谞住 讗转 讛注专讜讛 谞讻谞住讛 谞讻专讬转 讘讞讝拽转 讛讬转专 讙诪讜专 诇砖讜拽. 讜讗讬讻讗 诪讗谉 讚诪驻专砖 讚讚讜拽讗 讘砖讻谞住 讗转 讛谞讻专讬转 讜讗讞专 讻讱 讙专砖 讗转 讛注专讜讛 讙专讜砖讬 住驻拽 讚谞讻专讬转 讘讞讝拽转 讛讬转专 讙诪讜专 诇砖讜拽 讛讜转 拽讬讬诪讗, 讜诪住驻拽 讙专讜砖讬谉 讗诇讜 讗诇 转讗住专谞讛, 讗讘诇 讙专砖 讜讗讞专 讻讱 讻谞住 讗转 讛谞讻专讬转 谞讻专讬转 讞讜诇爪转 讚讛讗 诪注讜诇诐 诇讗 拽讬讬诪讗 讘讞讝拽转 讛讬转专 诇砖讜拽 讗诇讗 诪住讜驻拽转 讜注讜诪讚转 诪转讞诇转讛 (注讬讬谉 专诪讘"谉) 讜专讘讜转讬谞讜 讘注诇讬 讛转讜住' 讝"诇 (讘讚"讛 讗砖讛 讝讜) 讗诪专讜 讚讗驻讬诇讜 讙专砖 讜诇讘住讜祝 讻谞住 谞诪讬 讚讻讬讜谉 讚注专讜讛 谞转拽讚砖讛 讜讚讗讬 讜诇讗 谞转讙专砖讛 讗诇讗 讙讬专讜砖讬 住驻拽, 注专讜讛 讘讞讝拽转 谞砖讜讗讛 拽讬讬诪讗 讜诪住驻拽 讗诇 转讜爪讬讗谞讛, 讗诐 讻谉 谞讻专讬转 讘讞讝拽转 讛讬转专 诇砖讜拽 注讜诪讚转.
讜讛讗 讚讗诪专讬谞谉 讗砖讛 讝讜 讘讞讝拽转 讛讬转专 诇砖讜拽 注讜诪讚转, 讗讬讻讗 讚拽砖讬讗 诇讛讜 讜讛讗 讘讗住讜专 讗砖转 讗讬砖 拽讬讬诪讗 讛诇讻讱 讻讬讜谉 讚讘讞讝拽转 讗讬住讜专 讛讜转 拽讬讬诪讗 讛砖转讗 讚诪转 谞注诪讬讚谞讛 讘讞讝拽转 讗讬住讜专 讜讗祝 注诇 讙讘 讚讗讬住讜专讗 拽诪讗 讗住转诇拽 诇讛讜 讚讻讜转讛 讗砖讞讻谉 讘注诇诪讗 讚诪讞讝拽讬谞谉 讗讬住讜专 诇讗讬住讜专 讻讚讗诪专讬谞谉 (讞讜诇讬谉 讟, 讗) 讘讛诪讛 讘讞讬讬讛 讘讞讝拽转 讗讬住讜专 注讜诪讚转, 讻诇讜诪专 讘讞讝拽转 讗讬住讜专 讗讘专 诪谉 讛讞讬 注讚 砖讬讜讚注 诇讱 讘诪讛 谞砖讞讟讛, 讜讗祝 注诇 讙讘 讚诪砖注讛 砖谞砖讞讟讛 谞住转诇拽 讗讬住讜专 讗讘专 诪谉 讛讞讬 讗驻讬诇讜 讛讻讬 讞讜砖砖讬谉 诇讛 诪砖讜诐 谞讘诇讛, 讗诇诪讗 诪讞讝讬拽讬谞谉 诪讗讬住讜专 诇讗讬住讜专. 讜诪转专爪讬谉 讚诇讗 讚诪讬 讚讛转诐 讗驻砖专 砖转爪讗 诪讗讬住讜专 诇讗讬住讜专 讻讙讜谉 砖谞转谞讘诇讛, 讗讘诇 讛讻讗 讗讬 讗驻砖专 砖转爪讗 诪转讞转 讘注诇讛 砖诇讗 转讛讗 诪讜转专转 诇砖讜拽, 讛诇讻讱 讘讞讝拽转 讛讬转专 诇砖讜拽 注讜诪讚转 (注讬讬谉 专诪讘"谉 讚"讛 讜讗拽砖讬谞谉). 讜讗讬谉 诇砖讜谉 讝讛 诪讞讜讜专 诇讬, 讚讜讚讗讬 讗驻砖专 砖转爪讗 诪转讞转 讘注诇讛 讜转讗住专 诇砖讜拽, 讗诇讜 讛讬讛 讙讟 讝讛 拽专讜讘 诇注专讜讛 讜诪转 讛讘注诇, 讜讻讬讜谉 讚讗驻砖专 砖拽专讜讘 诇讛 讛讬讛 诇诪讛 诇讗 谞注诪讬讚谞讛 讘讞讝拽转 讗讬住讜专 诇砖讜拽. 讜讙讘讬 拽讚讜砖讬谉 谞诪讬 讚讗拽砖讬谞谉 讗讬 讛讻讬 谞讬诪讗 讗砖讛 讝讜 讘讞讝拽转 讛讬转专 诇讬讘诐 注讜诪讚转 诪住驻拽 讗转讛 讘讗 诇讗讜住专讛 讗诇 转讗住专谞讛, 讛转诐 谞诪讬 讛专讬 讗驻砖专 诇爪讗转 诪转讞转 讘注诇讛 讜转讗住专 诇讬讘诐 讗诐 讛讬讜 拽讚讜砖讬谉 讗诇讜 拽专讜讘讬谉 诇注专讜讛. 讜诇砖讜谉 讗讞专 谞"诇 诇驻专砖诐 讚讛转诐 讙讘讬 讘讛诪讛 讻诇 砖诇讗 诪转讛 讗讜 砖诪转讛 诪诪讬诇讗 讗讜 砖诇讗 谞砖讞讟讛 讻讛诇讻转讛 讗住讜专讛 注讚 砖讬转讞讚砖 讘讛 注谞讬谉 讛诪讻砖讬专讛, 讜讛诇讻讱 讻讬讜谉 砖讗转讛 讘讗 诇讛转讬专讛 讜诇讜诪专 讚谞注砖讛 讘讛 诪注砖讛 砖讛讻砖讬专讛 注诇讬讱 讛专讗讬讛. 讜讚讻讜转讛 讛讻讗 讻讬讜谉 砖讝讜 诪转讞诇转讛 爪专讛 诇注专讜讛 讛讜转 讜讗诇讜 诪转 讘注诇 诪诪讬诇讗 讛讜转专讛 诇砖讜拽 讜讛专讬 诪转 讜拽讘专讜 诪讜讻讬讞 注诇讬讜,讻砖讗转讛 讘讗 诇讗讜住专讛 讜诇讜诪专 讚谞注砖讛 讘讛 诪注砖讛 讛讗讜住专讛, 注诇讬讱 讛专讗讬讛. 讜讻谉 讛讚讬谉 讘拽讚讜砖讬谉 讻讬 讛讗讬 讙讜讜谞讗 讝讛 谞"诇, (讜注讬讬谉 专讬讟讘"讗).



讚讘转专讬讬转讗 诇讗讜 拽讚讜砖讬. 驻讬专砖"讬 讝"诇 讚讗讬谉 拽讚讜砖讬谉 转讜驻住讬谉 讘讗讞讜转 讗砖讛 讜讬砖讗谞讛 讗讞讬讜 诪讗诪讜 讻谞讻专讬转 讚注诇诪讗. 讜拽砖讬讗 诇谉 讗诪讗讬 谞拽讬讟 讗讞讬讜 诪讗诪讜 讗驻讬诇讜 诪讗讘讬讜 谞诪讬. 讜讘转砖讜讘讛 讛讗专讻转讬 讘讛 讬讜转专 讘住"讚 (讞"讚 住讬' 砖讘).





专讬讟讘"讗

诪转谞讬' 讜讻讜诇谉 砖讛讬讛 讘讛诐 住驻拽 拽讚讜砖讬' 讜讻讜' 讻讬爪讚 住驻拽 拽讚讜砖讬谉 讝专拽 诇讛 拽讚讜砖讬谉 住驻拽 拽专讜讘 诇讛 住驻拽 拽专讜讘 诇讜 驻专砖"讬 讝"诇 讻讙讜谉 砖讛讬讜 注讜诪讚讬诐 砖谞讬讛诐 讘讞' 讗诪讜转 诪爪讜诪爪诪讜' 讘讬谞讬讛谉 讘专"讛 讜讗讬谞讜 诪讞讜讜专 讚诇讗 讗讜拽讬诪谞' 诇讛讗 讚讜讞拽' 讜诪讬诇转讗 讚诇讗 砖讻讬讞 讛讬讗 讚诪讙讬讟讬谉 讚诪讬讬转讬 诇拽诪谉 讘讙诪' 讜诪砖讜诐 讚拽转谞讬 讘讛 诪讞爪讛 诇诪讞爪讛 诪讙讜专砖转 讜讛讛讬讗 谞诪讬 诇讗 拽诪讛 讘诪住拽谞讗 讜注讜讚 讚讛讗 讘讙诪' 诇讗 讗讚讻专讬' 讘讛讗 讗诇讗 住驻讬拽讗 讚讻转 讗' 讗讜 讘' 讻转 注讚讬诐. 讛讬诇讻讱 诇讬讻讗 诇驻专讜砖讗 讗诇讗 讻讚驻专讬' 讘讙诪专讗. 讻讬爪讚 住驻拽 讙讬专讜砖讬谉 讻转讘 讘讻转讘 讬讚讜 讜讗讬谉 注诇讬讜 注讚讬诐 讜讻讜' 驻讬专砖 讙' 讙讬讟讬谉 讛诇诇讜 讻砖专讬诐 诪谉 讛转讜专讛 讜驻住讜诇讬谉 诪讚专讘谞谉 讻讚专"讙 讙' 讙讬讟讬谉 驻住讜诇讬诐 讜讗诐 谞砖讗转 讛讜诇讚 讻砖专 讜讻讘专 驻讬专砖转讬讛 讘诪拽讜诪讛 讘诪住' 讙讬讟讬谉 讜讛讗 讚讻砖专 诪讚讗讜专讬讬转讗 讻转讘 讘讻转讘 讬讚讜 驻专"讬 讛转诐 讚讛讗 讗转讬讗 诇专' 诪讗讬专 讚讘注讬 注讚讬 讞转讬诪讛 讚讛讗 诪讚住讬驻讗 专' 讗诇讬注讝专 专讬砖讗 专"诪 讜讟注诪讗 讚诪讬诇转' 诪砖讜诐 讚讻讬讜谉 讚讻转讘 讜谞转谉 诇讛 讛专讬 讞转讬诪转 讬讚讜 讻注讚讬诐 讙诪讜专讬诐 讜讻讚驻专砖"讬 讝"诇 讛转诐 讛诇讻讱 讻转讘 讬讚讜 谞诪讬 注讘讬讚 讻专讬转讜转 讗讘诇 诇讬讻' 诇讗讻砖讜专讬 诪讟注诪' 讚讻转讘 讝"诇 讘讻讗谉 讚转谞谉 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 诇讜 讙讜讘讛 诪谞讻住讬' 讘谞讬 讞讜专讬谉 讚诇讗 讚讗诪讜 讻诇诇 讚讛转诐 专讗讬讬讛 讘诇讞讜讚 讘注讬 讜讛讗 讗讬讻讗 讚讛讜讚讗转 讘注诇 讚讬谉 讻诪讗讛 注讚讬诐 讚讗诪讬 讗讘诇 讙讘讬 讙讟 讻专讬转讜转 讘注讬:



讬砖 注诇讬讜 注讚讬诐 讜讗讬谉 讘讜 讝诪谉 驻讬专讜砖 驻住讜诇 诪讚专讘谞谉 谞诪讬 讜讗驻讬' 诇专' 讗诇讬注讝专 讚讗诪专 注讬讚讬 诪住讬专讛 讻专转讬 讜讬讛讘讬' 谞讬讛诇讬' 讘注讬讚讬 诪住讬专讛 讜讻讚驻讬' 讘诪住' 讘专讻讜转 驻专拽 诪讬 砖诪转 讘住"讚 转讚注 讚驻诇讬讙 专' 讗诇讬注讝专 讚住讬驻讗 注诇 砖讗讬谉 讘讜 注讚讬诐 讜诇讗 讘讛讗 讜讝讛讜 住驻拽 讙专讜砖讬' 驻讬' 讚讛讜讬 讛讻讗 住驻讬拽' 讚讛讗 讜讚讗讬 驻讬住讜诇讜 讘专讜专 诪讚专讘谞谉 讗诇讗 诪砖讜诐 讚讻砖专讬诐 诪讚讗讜专讬讬转讗 拽讗专讬 诇讛讜 住驻拽 讙专讜砖讬' 讻诇讜诪专 砖讬讛讗 谞讚讜谞讬诐 讘讻讗谉 讘住驻拽 讙专讜砖讬' 诇注砖讜转 注专讜讛 住驻拽 砖转讛讗 讞讜诇爪转 讜诇讗 诪转讬讬讘诪转 讜讘讙诪' 诪驻专砖 讝讛讜 诇诪注讜讟讬 诪讗讬:



讙诪专讗 讜讗诇讜 讘讙讬专讜砖讬谉 住驻拽 拽专讜讘 诇讜 住驻拽 拽专讜讘 诇讛 诇讗 拽转谞讬 驻讬' 诇诪"讚 讚讘讻讛"讙 诪讞诇抓 谞诪讬 诇讗 讞诇爪讛 爪专讛 诪讗讬 讟注诪 讗诪专 专讘 讗砖讛 讝讜 讘讞讝拽' 讛转专 诇砖讜拽 注讜诪讚转 驻讬' 爪专讛 讝讜 讘讛转专 诇砖讜拽 注讜诪讚' 讜诇讗 诪讘注讬' 讻砖转谞砖讗 讛注专讜讛 专讗砖讜谞讛 讗诇讗 讗驻讬' 讻砖谞砖讗 爪专讛 讝讜 专讗砖讜谞讛 诪讻讬讜谉 砖讞讝专 讜谞砖讗 讛注专讜讛 拽讚讜砖讬 讜讚讗讬 讛讜讬讗 诇讛 讗讬讚讱 爪专讛 注专讜讛 讜拽诪讛 诇讛 讘讞讝拽转 讛转专 诇砖讜拽 讜诪砖讜诐 住驻拽 讙专讜砖讬谉 讗转讛 讘讗 诇讗讜住专讛 讻讬 砖诪讗 谞转讙专砖' 讛注专讜讛 讜讚讗讬 讜讛讜讬讗 诇讛 讗讬讚讱 讝拽讜拽' 诇讬讘诐 讚讛讜讛 诇讬讛 讻谞住 讜诇讘住讜祝 讙讬专砖 讜专讘讗 诇讟注诪讬讛 讚讗诪专 诇注讬诇 讗驻讬诇讜 讻谞住 讜诇讘住讜祝 讙专砖 诪讜转专转 诇讬讘诐 讜讻讬讜谉 讚讙专讜砖讬 讛谉 讗诇 转讗住专谞讛 诪住驻拽 讚讗讜拽诪讛 诇爪专讛 讘讞讝拽转讛 讜诪讬讛讜 讛谞"诪 讘砖讻谞住 讛谞讻专讬转 拽讜讚诐 住驻拽 讙讬专讜砖讬谉 讗诇讜 讗讘诇 讗诐 讻谞住讛 讗讞专 住驻拽 讙专讜砖讬谉 讗诇讜 讛专讬 诇讗 讛讬转讛 爪专讛 讘讞讝拽转 讛转专 讘专讜专 诇砖讜拽 诪注讜诇诐 诇驻讬 讚注转 诪"讛 讛专"诐 讝"诇 讜讚注转 专讘讜 专"讛 讛讙讚讜诇 讛专诪讘"谉 讝"诇 讗讘诇 讚注转 专"讬 讝"诇 讘注诇 讛转讜住驻讜转 讗诪专讜 讚讗驻讬' 讻谞住 讛谞讻专讬转 诇讗讞专 讙讬专讜砖讬谉 住驻拽 讗诇讜 讗讬讻讗 诇驻专讜砖讬 讚讻讬讜谉 讚注专讜讛 讙讜驻讗 拽讬讬诪讗 讘讞讝拽转 谞砖讜讗讛 讜诇讗 讞讬讬砖讬谞谉 诇住驻拽 讙专讜砖讬谉 讚讬讚谉 讜讗诪专讬 讚讗讜拽诪讛 讗讞讝拽转讛 讗祝 爪专转讛 讚转诇讬讗 讘讛 拽讬讬诪讗 讘讞讝拽转 爪专转 注专讜讛 谞诪讬 讜诇驻讬 砖讬讟讛 讝讜 诪转谞讬' 讗祝 诇专' 讬专诪讬讛 讚讛讗 讗诇讜 谞转讙专砖讛 讘讜讚讗讬 讙专砖 讜诇讘住讜祝 讻谞住 讛讜讗 讚砖专讬讗 诇讻"注 讜讛拽砖讜 讘转讜住' 讛讬讻讬 讗诪专讬' 讚爪专讛 讝讜 讘讞讝拽转 讛转专 诇砖讜拽 注讜诪讚转 讜讛诇讗 讛讬转讛 讘讞讝拽转 讗讬住讜' 讗砖转 讗讬砖 讜讗注驻"讬 砖讻讘专 诪转 讘注诇讛 讜讬爪讗讛 诪讗转讜 讗住讜专讛 诪"诪 讻讬讜谉 砖诇讗 讬爪讗讛 诇讛转专 讙诪讜专 诪讜拽诪讬 诇讛 讗讞讝拽转讛 讚讗讬住讜专 诪砖讜诐 讞讝拽讛 拽诪讬讬转' 讚讛讗 讗砖讻讞谉 讚注讘讚讬' 讞讝拽转讛 讻讛"讙 诪讗讬住讜专 诇讗讬住讜' 讚转谞讬讗 讘讛诪讛 讘讞讬讬讛 讘讞讝拽转 讗讬住讜专 注讜诪讚转 注讚 砖讬讜讚注 诇讱 讘诪讛 谞砖讞讟讛 讜驻专砖"讬 讝"诇 讘讞讝拽转 讗讬住讜专 讗讘专 诪谉 讛讞讬 讜讻谉 讻转讘讜 讛讙讗讜谞讬诐 讝"诇 讗诇诪讗 讻砖谞讜诇讚 住驻拽 谞砖讞讟讛 讘专讗讜讬 诪讜拽诪讬' 诇讛 讗讞讝拽转 讗讬住讜专 讗讘专 诪谉 讛讞讬 讚讛讜转 拽讬讬诪讗 诪讞讬讬诐 讜讗注"讙 讚讛讛讜' 讗讬住讜专' 诇讬讻讗 讛砖转讗 砖讻讘专 诪转讛 讜讛谞讻讜谉 砖转讬专爪讜 讘讝讛 讚讛转诐 讛讘讛诪' 讗讬谞' 专讗讜讬讛 诇爪讗转 诪讗讜转讜 讗讬住讜专 诪讗诇讬讛 注讚 砖讬转讞讚' 讘讛 诪注砖讛 讚诪讻砖讬专' 讘讜讚讗讬 讚讛讬讬谞讜 砖讞讬讟转 讻砖专讛 讜讻讬讜谉 砖讻谉 讻诇 砖诇讗 谞转讘专专 讛诪注砖讛 讛讛讬讗 拽讬讬诪讗 讘讞讝拽转 讗讬住讜专 砖讛讬转讛 注讜诪讚转 讗讘诇 讛讻讗 讗讚专讘讗 讗砖讛 讝讜 诪讗诇讬讛 讛讬讬转讛 专讗讜讬讛 诇爪讗转 诇讛转专 讙诪讜专 讚讻讬讜谉 砖讛讬转讛 爪专转 注专讜讛 讘诪讬转转 讘注诇讛 专讗讜讬讛 诇讛讬讜转 谞转专转 诇砖讜拽 讜讗讬谞讛 谞讗住专转 诇砖讜拽 讗诇讗 讘讛转讞讚砖 讘讛 诪注砖' 讛讗住专' 讚讛讬讬谞讜 讙专讜砖讛 注专讜讛 讛诇讻讱 讗讬谉 诇谞讜 诇讛讜爪讬讗讛 诪讞讝拽转讛 注讚 砖讬转讘专专 诇谞讜 砖谞注砖讛 讛诪注砖' 讛讗住专' 讚讻讜讜转' 讛讗 讚讗诪专 讚拽讚讜砖讬 住驻拽 砖讛讬讗 讘讞讝拽' 讛转专 诇讬讘诐 讚讛讛讬讗 诪讬讬专讬 讻砖谞转拽讚砖' 讛谞讻专讬转 拽讜讚诐 拽讚讜砖讬 住驻拽 砖诇 注专讜讛 讜讻讬讜谉 砖讻谉 讛专讬 讛讬转讛 谞讻专讬转 拽讜讚诐 拽讚讜砖讬 注专讜讛 讘讞讝拽转 讛转专 诇讬讬讘诐 诇讙诪专讬 讜诪讗诇讬讛 专讗讜讬讛 诇爪讗转 诇讛转专 讛讛讜讗 讘诪讬转转 讘注诇讛 讗讗"讻 谞转讞讚砖 讚讘专 讛讗讜住专' 讚讛讬讬谞讜 砖讬拽讚砖 讘注诇' 讛注专讜' 讜讻讬讜谉 砖讻谉 讗讞讝拽转 讛转专 诇讬讬讘诐 诪讜拽诪讬' 诇讛 注讚 砖讬转讘专专 讛诪注砖讛 讛讗讜住专讛 诇讬讬讘诐 讜讛诪转讬专讛 诇砖讜拽 讜谞讻讜谉 讛讜讗 讝讛. 讜诪讬讛讜 谞专讗讛 讚拽讜砖讬讬讗 诪注讬拽专讗 诇讬讻讗 讚讛转诐 讙讘讬 讘讛诪讛 讻砖诐 砖讘讞讬讬讛 注讜诪讚转 讘讞讝拽转 讗讬住讜专 讗讘专 诪谉 讛讞讬 讻讱 讛讬转讛 注讜诪讚转 讘讞讝拽转讛 诪讛 砖讗住专讛 转讜专讛 讘诇讬 砖讞讬讟讛 讚讻转讬讘 讜讝讘讞转 诪讘拽专讱 讜诪爪讗谞讱 讜讗讻诇转 讚讛讛讬讗 讗讬住讜' 讗驻讬' 诪讞讬讬诐 讜讻讬讜谉 砖讻谉 讘讬谉 诪讞讬讬诐 讘讬谉 诇讗讞专 诪讬转讛 讗讛讛讬讗 讞讝拽讛 诪讜拽诪讬' 诇讛 注讚 砖讬讜讚注 砖谞砖讞讟讛 讘诪爪讜转 讛转讜专讛:



诇讞讜诪专讗 讻诇讜诪专 讗讛"谞 讚砖讜专转 讛讚讬谉 砖转转讬讬讘诐 讗诇讗 讚讗诪讜专 专讘谞谉 讚诇讗 转转讬讬讘诐 讜驻专讻讬' 讞讜诪专讗 讚讗转讬 诇讬讚讬 拽讜诇讗 讜讻讜' 诪讚讗诪专讬' 拽讚讜砖讬 拽诪讗 拽讚讜砖讬 讜拽讚讜砖讬 讘转专讗 诇讗讜 拽讚讜砖讬 讜讬转讬专讜' 诇砖讜拽 讘诇讗 讙讟:



讚拽诪讬转讗 拽讚讜砖讬 讚讘转专讬讬转讗 诇讗讜 拽讚讜砖讬' 驻专砖"讬 讜讬砖讗谞讛 讗讞讬讜 诪讗诪讜 谞讻专讬讜转 讚注诇诪讗 讜爪专讬讱 讘讬讗讜专 诇诪讛 讗诪专 专讘讬' 讝"诇 讗讞讬讜 诪讗诪讜 讟驻讬 诪讗讞讬讜 诪讗讘讬讜 谞"诇 诪砖讜诐 讚讛转诐 爪专转 注专讜' 讚讗讬讬专讬 讛讬讬谞讜 爪专转 讛讘转 讚驻转讞 讘讛 转谞讗 讜讻讚转谞讬 诇拽诪谉 谞驻诇 讛讘讬转 注诇讬讜 讜注诇 讘转 讗讞讬讜 讜讻谉 诪驻专砖讛 专讘讬' 讝讻专讜谞讜 诇讘专讻讛 讘讻诇 讛讛诇讻讛 讛讝讗转 讘爪专转 讛讘转 讜讗诐 讻谉 诪住转诪讗 讗讞讜转 讛注专讜讛 讛讬讬谞讜 讘转 讗讞讬讜 诪讗讘讬讜 讜讗诐 讻谉 讛讬讗讱 讬讘讗 讗讞讬讜 诪讗讘讬讜 诇拽讚砖讛 讜讛专讬 讗讬谉 拽讚讜砖讬' 转讜驻住讬' 讘讘转讜 讜讗讬谉 诇讛注诪讬讚' 砖讛讬讛 诇讜 讗讞讚 砖讛讜讗 讗讞讬讜 诪讗讘讬讜 讚讛讗 讗专讬砖' 拽讗讬 讚拽转谞讬 讙' 讗讞讬诐 讘诇讞讜讚 讜讘谉 谞诪讬 讗讬谉 诇讜 讜谞拽讟 讗讞讬讜 诪讗诪讜 砖讛讜讗 讘专讜专 砖讝讜 讛谞讜驻诇转 诇驻谞讬 讛讬讘诐 讛讬讗 讜爪专转讛 讗讬谞讛 诪讘讬转讜 讚讗讞讬讜 讘讗 诪讗诪讜 讗讬谞讜 讘专 讬讬讘讜诐:





转讜住驻讜转 讬砖谞讬诐

讘讞讝拽转 讛讬转专 诇砖讜拽 注讜诪讚转 讜讗注"讙 讚讘讞讝拽转 讗砖转 讗讬砖 讛讬转讛 诪"诪 讻讬讜谉 讚住讜驻讜 诇诪讜转 讜诇讘住讜祝 谞诪讬 诪转 拽专讬谞谉 诇讛 砖驻讬专 讘讞讝拽转 讛讬转专 诇砖讜拽. 讜讗"转 讜诪讗讬 砖谞讗 诪住驻拽 讚专讜住讛 讚讗住专讬谞谉 讜讛诇讗 讗讬转 诇讛 讞讝拽转 讛讬转专 讚住讜驻讛 诇讛砖讞讟 讜讗讜诇讬 讚讛转诐 讞讬讬砖讬谞谉 讚砖诪讗 转诪讜转 讛讘讛诪讛:



讘讞讝拽转 讛讬转专 诇讬讬讘诐. 讜讗"转 讛转讬谞讞 讛讬讻讗 砖讻谞住 讝讜 拽讜讚诐 讛拽讚讜砖讬谉 砖诇 住驻拽 讗讘诇 讛讬讻讗 砖讛拽讚讜砖讬谉 砖诇 住驻拽 拽讚诪讜 诪讗讬 拽讗诪专 讘讞讝拽转 讛讬转专 诇讬讘诐 讛诇讗 诇讗 讛讬转讛 诪注讜诇诐 讘讞讝拽转 讛讬转专 诇讬讘诐 讚砖诪讗 讛拽讚讜砖讬谉 讙诪讜专讬诐 讛讬讜 讜讗"讻 讛讬转讛 讝讜 爪专转 注专讜讛 讜讗住讜专讛 诇讬讘诐. 讜讬"诇 讚诪"诪 讘讞讝拽转 讛讬转专 诇讬讘诐 讛讬讗 讚讗讜拽诪讛 诇注专讜讛 讘讞讝拽转 驻谞讜讬讛 讜讛讜讬讗 讝讜 诪讜转专转 诇讬讘诐:





转讜住驻讜转 专讬"讚

诪转谞讬转讬谉 讜讻讜诇谉 砖讛讬' 讘讛谉 讻讜' 拽讬讚讜砖讬谉 住' 讙讬专讜砖讬谉 讗讜 讞讜诇爪转 讜诇讗 诪讬讬讘诪讜转 讻讬爪讚 住' 讙讬专砖讜讬谉 讻转讘 讘讻转"讬 讜讗讬谉 注诇讬讜 注讚讬诐, 讬砖 注诇讬讜 注讚讬诐 讜讗讬谉 讘讜 讝诪谉 讬砖 讘讜 讝诪谉 讜讗讬谉 讘讜 讗诇讗 注"讗 讝讛讜 住' 讙讬专砖讜讬谉. 住' 拽讬讚讜砖讬谉 讝专拽 诇讛 拽讚讜砖讬讛 住' 拽专讜讘 诇讛 住' 拽专讜讘 诇讜 讝讛讜 住' 拽讬讚讜砖讬谉 驻讬' 讜讻讜诇谉 讟"讜 注专讬讜转 砖讛讬讜 讘讛谉 诇讗' 诪讛诐 拽讚讜砖讬 住驻拽 讗讜 讙讬专砖讜讬 住' 讛讜讬讗 爪专转讛 住' 爪专转 注专讜讛 讚讬诇诪讛 讛讬讗 讙讬专讜砖转 注专讜讛. 讜诇讙讘讬 拽讬讚讜砖讬谉 讚讬诇诪讗 诇讗 讛讬讗 拽讚砖讛 讛"讗 讗爪专讜转 讞讜诇爪讜转讜诇讗 诪驻讟专转 讘诇讗 讻诇讜诐. 讚讬诇诪讗 诇讗 爪专转 讙讬专讜砖转 注专讜讛. 讜诇讙讘讬 拽讬讚讜砖讬谉 讚讬诇诪讗 诇讗 讛讬讗 拽讚砖讛 讛"讗 讗爪专讜转 讞讜诇爪讜转讜讗诇 诪驻讟专转 讘诇讗 讻诇讜诐, 讚讬诇诪讗 诇讗 爪专转 注专讜讛 讛讗讬 讜诇讗 诪转讬讘诪讜转 讚讬诇诪讗 爪专转 注专讜讛 讛讬讗, 讻讜' 拽专讬讘 讜讻讜' 驻讬' 砖讛讬' 讞' 讗诪讜转 诪爪讜诪爪诪讜转 讘讬谞讬讛谉 讘专讛"专 讜讚' 讗诪讜转 拽讜谞讜转 砖诐. 讜讝专拽谉 住' 讘讚' 讗诪讜转 砖诇讛 住' 讘讚' 讗诪讜转 砖诇讜 注讬讬谉 讝讛 讘讛讝讜专拽 讙讟:





讻转讘 讘讻转"讬 讚拽讬讬"诇 讛讜爪讬讗 注讬讜 讻转"讬 砖讛讜讗 讞讬讬讘 诇讜 讙讜讘讛 诪谞讻住讬诐 讘"讞 讗诇诪讗 讻转"讬 讘诇讗 注讚讬诐 诪讬诇转讗 讛讬讗. 讬砖 注诇讬讜注讚讬诐 讜讗讬谉 讝诪谉 讻转讜讘 讘讜 讬砖 讘讜 讝诪谉 讜讗讬谉 讘讜 讗诇讗 注"讗 讗讜拽诪讗 专"讬 讘讛诪讙专砖 讚讗讻转讘 讬讚 拽讗讬 砖讗注"驻 砖讬砖 诇讜 注"讗 注讚讬讬谉 讛讜讗 驻住讜诇 诇讻转讞诇讛 砖讗诐 诇讗 讛讬' 讻转"讬 注"讗 讻诪讗谉 讚诇讬转讗 讚诪讬 讜讗讬讝讛 讙讬专讜砖讬谉 讚讗诪专讬' 讘驻' 讛诪讙专砖 讙' 讙讬讟讬谉 驻住讜诇讬谉 讜讗诐 谞砖讗转 讛讜诇讚 讻砖专 讜讗诇讜 讛谉 讻转讘 讘讻转"讬 讜讻讜' 讜讛"谞 爪专转讛 讞讜诇爪转 讻讬讜谉 讚讙讬讟讛 讛讜讗 讚讗诐 谞砖讗转 讛讜诇讚 讻砖专 讜诇讗 诪转讬讘诪转 讻讬讜谉 讚诇讗 讙讬讟讛 诪注诇讬讗 讛讜讗 讚拽专讬 诇讛讜 驻住讜诇讜转 诇讻转讞诇讛 讛诇讻讱 讗讬 砖专讬转 诇讛 讗诪专讬 讗讬谞砖讬 爪专转 注专讜讛 诪转讬讘诪讜转:





转讜住驻讜转 讞讚 诪拽诪讗讬

诪转谞讬转讬谉 讻讬爪讚 住驻拽 拽讚讜砖讬谉 讝专拽 诇讛 拽讚讜砖讬谉 住驻拽 拽专讜讘 诇讜 住驻拽 拽专讜讘 诇讛 讻讬爪讚 住驻拽 讙讬专讜砖讬谉 讻转讘 讘讻转讘 讬讚讜 讜讗讬谉 注诇讬讜 注讚讬诐 讜讻讜' 诪住拽谞讗 讚砖诪注转讗 讚讘讙讬专讜砖讬谉 谞诪讬 讝专拽 诇讛 讙讟讛 住驻拽 拽专讜讘 诇讜 住驻拽 拽专讜讘 诇讛 诇"砖 讻转 讗讞转 讜诇"砖 讘' 讻转讬 注讚讬诐 讗' 讗讜诪专 拽专讜讘 诇讜 讜讗' 讗讜诪专 拽专讜讘 诇讛 讞讜诇爪转 讜诇讗 诪转讬讬讘诪转 讜拽讚讜砖讬谉 谞诪讬 讘讻转讘 讬讚讜 讜讗讬谉 注诇讬讜 注讚讬诐 讗讜 讗讬谉 注诇讬讜 讗诇讗 注讚 讗' 诇专讘 讻讚讗讬转 诇讬讛 讻转讘 讬讚讜 讜注讚 讗讘诇 讻转讘 住讜驻专 砖讗讬谞讜 诪讜讘讛拽 讜注讚 讛讜诇讚 驻住讜诇 讜诇砖诪讜讗诇 讗驻讬' 讘住讜驻专 砖讗讬谞讜 诪讜讘讛拽 讛讜诇讚 讻砖专 讻讚讗讬转讗 讘驻' 讛诪讙专砖 讜讙讘讬 拽讬讚讜砖讬谉 谞诪讬 讞讜诇爪转 讜诇讗 诪转讬讬讘诪转 讻诇诇讗 讻诇诇讗 讚诪讬诇转讗 讻诇 讚讗讬转讬讛 讘拽讚讜砖讬谉 讗讬转讬讛 讘讙讬专讜砖讬谉 讜讻诇 讚讗讬转讬讛 谞诪讬 讘讙专讜砖讬谉 讗讬转讬讛 讘拽讚讜砖讬谉 诇讘专 诪讝诪谉 讚诇讗 转拽谞讜 讘拽讚讜砖讬谉. 诪讗讬 讚讻转讘 讛专讘 讗诇驻住 讙讘讬 诪驻讬讛诐 讜诇讗 诪驻讬 讻转讘诐 讚讻诇 砖讟专 讛讬讜爪讗 诪转讞转 讬讚讬 诪诇讜讛 讗讜 诪诇讜拽讞 诇讗讜 诪驻讬 讻转讘诐 讛讜讗 讚诪注讬讚谞讗 讚诪住讛讚讬 住讛讚讬 谞注砖讛 讻诪讬 砖谞讞拽专讛 注讚讜转谉 讘讘"讚 讗讬讻讗 讚拽砖讬 诇讬讛 讛讗 讚讙专住讬谞谉 讘讙讬讟讬谉 驻' 诪讬 砖讗讞讝讜 讗诐 诇讗 讬讙讬讚 驻专讟 诇讗诇诐 讚讗讬谞讜 讬讻讜诇 诇讛讙讬讚 讜讗诪讗讬 讛讗 讬讻讜诇 诇讛讙讬讚 诪转讜讱 讛讻转讘 诇诪住专讜 诇诪诇讜讛 (讗诐 讛诇讜讛) 讗诐 诇讗 [讛讬讛] 讻转讜讘讛 讘砖注转 讛诇讜讗讛. 讜诇讗 讛讬讗 讚砖讘讜注转 讛注讚讜转 讗讬谞讜 讞讬讬讘 讗诇讗 讘讻驻讬专讛 讘讘"讚 讜讻讬讜谉 讚讛砖转讗 讚讘砖注转 讻驻讬专讛 讛讬讗 诇驻谞讬 讘"讚 讗诐 诪住专讜 诇讛 诪驻讬 讻转讘' 讛讜讗 讜诪爪讗转讬讜 讻转讜讘 讘讻转讘 讬讚讬 讛专讗讘"讚 讝"诇 砖讻转讘 讘讝讛 讛诇砖讜谉 讗诪专 讗讘专讛诐 诪讚讘专讬 讛专讘 讝"诇 注讚讬诐 砖讞转诪讜 注诇 讛砖讟专 讜谞砖转讛讗 讛砖讟专 讘讬讚诐 讝诪谉 讗专讜讱 注讚 砖砖讻讞讜 讗转 讛注讚讜转 讗讜转讜 讛砖讟专 讘讟诇 讗注"驻 砖诪住专讜 讗讞"讻 诇讬讚 讘注诇讬讜 讚讛砖转讗 讛讜讗 讚拽讗诪专讬 讘讛讚讬 住讛讚讬 讘砖注转 诪住讬专转 讛砖讟专 讜讛讛讬讗 砖注转讗 诪驻讬 讻转讘诐 讛讜讗 讜讝讜 转讬诪讛 讙讚讜诇讛 讜讻诪讛 砖讟专讜转 讬讛讬讜 谞驻住诇讬谉 讘讻讱 讗诇讗 讻诇 砖讟专 讚讗讬 讘注讬 诇诪诪住专讬讛 讘讬讚 讘注诇讬讜 诪爪讜 诪住专讬 诇讛 讗祝 注诇 讙讘 讚讗讬砖转讛讬 讙讘讬讬讛讜 讝诪谉 讙讚讜诇 讜砖讻讞讜 讛注讚讜转 讻讬讜谉 砖诪住专讜讛讜 诇讬讚 讘注诇讬讜 砖讟专讗 诪注诇讬讗 讛讜讗 讜讗驻讬' 诇讗 诪住专讜讛讜 注讚 砖注转 讛注诪讚讛 讘讚讬谉 讜诇讗 注讜讚 讗诇讗 砖讗讜诪专讬谉 诇讜 转谞讜 诇讜 砖讟专讜 讜讬转拽讬讬诐 讘讘"讚 讜砖谞讬 讛讻讗 砖讗讬谉 砖讟专 讛讝讛 专讗讜讬 诇诪讜住专讜 诇讬讚讜 讚诇诪讗 诪讞拽讗 诇讬讛 诇讝诪谉 讛诇讻讱 讛"诇 讛讛讬讗 砖注转讗 讻注讚讜转 注诇 驻讛 讜诪砖讜诐 讛讻讬 讘注讬讗 诪驻讬讛诐 讜诇讗 诪驻讬 讻转讘诐 讜讛讛讬讗 砖诪注转转讗 讚讻转讜讘讜转 诇讗 诪讬驻专砖讗 讻讛讗讬 注谞讬谞讗 讗诇讗 讘诪讜讻专转 讻讚驻专讬' 讛转诐 讜讻谉 注拽专 讘驻' 砖谞讬诐 讗讜讞讝讬谉 讻转讘转讬 讚注转 专' 讬注拽讘 讝"诇 讘注谞讬谉 诪驻讬讛诐. 讛讗 讚讗诪专 专讘讗 谞转谉 讙讟 诇诪讗诪专讜 讛讜转专讛 爪专转讛 讜讗讬讻讗 讚讗诪专 讛讜转专讛 讗驻讬诇讜 讛讬讗 讚讜拽讗 诇讬讛 讜诇讗 诇讝讬拽转讜 讜讛讻讬 讗讬转讗 讘驻' 专讘谉 讙诪诇讬讗诇:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗诇讗 讗讬 住讘专 诇讛 讻专讘讗 讻讜' 讛砖转讗 讻讬谞住 讜讗讞"讻 讙讬专砖 砖专讬讗 讙讬专砖 讜讗讞"讻 讻讬谞住 诪讘注讬讗 注讻"诇 诇讗 讗讬爪讟专讬讱 诇讛讗讬 拽"讜 讚讛讗 讻讬讜谉 讚专"谞 讗讬转 诇讬讛 讗讬谉 讝讬拽讛 注"讻 讙讬专砖 讜讗讞"讻 讻讬谞住 砖专讬 讜拽"诇:


诇砖讜谉 讛专讬"祝 讘砖诪注转讬谉 讟注诪讗 讚讙讬专砖 讻讜' 讜讗注"讙 讚讙讬专砖 诇讛 诇讗讞讜转 讗砖讛 诇讗 诪砖转专讬讗 诇讛 谞讻专讬转 讚讙讝专讬谞谉 诪砖讜诐 讝讬拽讛 讚注诇诪讗 讜讗讬 拽砖讬讗 诇讱 爪专转 注专讜讛 诪谉 讛谞砖讜讗讬谉 讻讜' 注讻"诇 讜讛讗专讬讱 注"砖 诪讛专砖"诇 讛讘讬谉 诪驻讬' 讛专讬"祝 讚专讘 讗砖讬 谞诪讬 诪讜讚讛 诇专讘讗 讛讻讗 讘讻谞住 讜讗讞"讻 讙讬专砖 讚砖专讬 讜专讘讗 诪讜讚讛 诇专讘 讗砖讬 讘诪转 讜讗讞"讻 讙讬专砖 讚讗住讜专 讜诇驻讬 讚专讻讜 讻转讘 讛"讙 诇拽诪谉 诇专讘讗 诇诪注讜讟讬 诪转 讜讗讞"讻 讙讬专砖 讜讝讛 讛驻讬' 诪讜讻讞 讜讚诇讗 讻驻专砖"讬 讚讛讗 讗谞讜 拽讬"诇 讻专讘讗 讘讻谞住 讜讗讞"讻 讙讬专砖 讚砖专讬 讜拽讬"诇 讻专讘 讗砖讬 讚讗住专 讘诪转 讜讗讞"讻 讙讬专砖 讜讛讟讜专 谞诪讬 讗讜住专 讘诪转 讜讗讞"讻 讙讬专砖 讜诪转讬专 讘讻讬谞住 讜讗讞"讻 讙讬专砖 注"讻 转讜讻谉 讚讘专讬讜 讜讚讘专 转诪讜讛 讛讘讬谉 讘讚讘专讬' (讗) 讚讛砖转讗 讬爪讬讘讗 讘讗专注讗 讜讙讬讜专讗 讘砖诪讬 砖诪讬讗 讚讛讗 讻讬讜谉 讚讘诪转 讜讗讞"讻 讙讬专砖 讗讜住专 诪讟注诐 讚讘砖注转 谞驻讬诇讛 讘讗讬住讜专 讝讬拽讛 谞驻诇讛 拽诪讬讛 讜诇讗 诪讛谞讬 讘讛 讙专讜砖讬谉 讗诐 讻谉 讛讱 讚讻谞住讛 谞诪讬 讘砖注转 谞驻讬诇讛 讘讗讬住讜专 讝讬拽讛 谞驻诇讛 拽诪讬讛 诪注讬拽专讗 讜讻讬 诪砖讜诐 讚讻谞住讛 驻拽注 讝讬拽转讛 讚讛讗 讛讝讬拽讛 讙讜驻讛 讗讬谞讛 讗讜住专转 讘注诇诪讗 讗诇讗 诪砖讜诐 讚讚诪讬讗 讻讗讬诇讜 讻谞讜住讛 讜讛"诇 讗讞讜转 讗砖讛 讜注讜讚 讚讘讛讚讬讗 讻转讘 讛讟讜专 讙讘讬 诪转 讜讗讞"讻 讙讬专砖 讚讗驻讬诇讜 讗诐 诇讗 讻讬谞住 讛谞讻专讬转 讗住讜专讛 诇讗讞专 诪砖诪注 讚诪讻"砖 讘讻讬谞住 讚讗住讜专讛 讜讗诐 讻谉 讬讛讬讜 讚讘专讬 讛讟讜专 住讜转专讬诐 讝讛 讗转 讝讛 砖讛专讬 诪转讬专 讘讻讬谞住 讜讗讞"讻 讙讬专砖 讜注讜讚 讚诇讗 诇砖转诪讬讟 讘砖讜诐 驻专砖谉 讜驻讜住拽 诇讛讝讻讬专 砖讛讬讛 诇专讬"祝 讜诇讟讜专 讙讬专住讗 讗讞专转 讘砖诪注转讬谉 讗讘诇 讚讘专讬 讛专讬"祝 诪驻讜专砖讬诐 讻讱 讚讗谞谉 拽讬"诇 讻专讘 讗砖讬 讛讻讗 讘诪转 讜讗讞"讻 讙讬专砖 讗住讜专 讜诇讗 转拽砖讛 诇讱 讛讗 讚拽讬"诇 讘诪转谞讬' 讚驻"拽 讚讘讬谉 讘讻讬谞住 讜讗讞"讻 讙讬专砖 讘讬谉 讙讬专砖 讜讗讞"讻 讻讬谞住 讚砖专讬 讚专讘 讗砖讬 讗讬转 诇讬讛 讚讚讜拽讗 讛讻讗 讚讘讗讬住讜专 讝讬拽讛 谞驻诇讛 拽诪讬讛 讗住讜专讛 讜讗讬谉 讞讬诇讜拽 讘讬谉 讻讬谞住 讜讗讞"讻 讙讬专砖 讜讘讬谉 讙讬专砖 讜讗讞"讻 讻讬谞住 讜讘讬谉 讙讬专砖 讜诇讗 讻讬谞住 讻诇诇 讻讬讜谉 讚诪注讬拽专讗 讘讗讬住讜专 讝讬拽讛 谞驻诇讛 诪诪讬转转 讗讞讬讜 讛专讗砖讜谉 讘讻诇 讙讜讜谞讗 讗住讜专讛 讗讘诇 讘爪专转 注专讜讛 诪谉 讛谞砖讜讗讬谉 讚讛讬讬谞讜 诪转谞讬' 讚驻"拽 讚谞砖讗讛 诪注讬拽专讗 讜诇讗 谞驻诇讛 讘讗讬住讜专 讝讬拽讛 诪讗讞 讛专讗砖讜谉 讜讻谉 讛讜讗 讘驻专砖"讬 诇专讬"祝 讚爪专转 注专讜讛 诪谉 讛谞砖讜讗讬谉 讚拽讗诪专 讛专讬"祝 讛讬讬谞讜 诪转谞讬' 讚驻"拽 讚讻讬讜谉 讚诇讗 谞驻诇讛 诪注讬拽专讗 拽诪讬讛 讘讗讬住讜专 讝讬拽讛 诪讛谞讬 讘讛 讙专讜砖讬谉 讜讘讬谉 讻讬谞住 讜讗讞"讻 讙讬专砖 讜讘讬谉 讙讬专砖 讜讗讞"讻 讻讬谞住 砖专讬 讻诪讜 砖驻住拽 讛专讬"祝 讘驻"拽 讜讗诇讜 讛诐 讘注爪诪诐 讚讘专讬 讛讟讜专 讚讘转讞诇讛 讻转讘 讛讛讬讗 讚专讘 讗砖讬 讚讘谞驻诇讛 诇驻谞讬讜 讘讗讬住讜专 讝讬拽讛 诪注讬拽专讗 讚讗住讜专讛 讗驻讬诇讜 讘诇讗 讻讬谞住 讜讗讞"讻 讻转讘 讘讻讬谞住 讛谞讻专讬转 讚诪讜转专转 讛讬讬谞讜 讘讻谞讬住讛 讘诇讗 谞驻诇讛 诇驻谞讬讜 讻诪转谞讬' 讚驻"拽 讜讛砖转讗 诇专讘 讗砖讬 诇讗 拽砖讬讗 讻诇诇 专讜诪讬讗 讚诪转谞讬' 讗讛讚讚讬 讜专讘讗 讚拽讗 拽砖讬讗 诇讬讛 讜拽讗诪专 讚讝讜 讜讗爪"诇 讝讜 拽转谞讬 注"讻 讗讬转 诇讬讛 讚讗驻讬诇讜 讘谞驻诇讛 诇驻谞讬讜 讘讗讬住讜专 讝讬拽讛 讻诪转谞讬' 讚讛讻讗 砖专讬 讗驻讬诇讜 讘讻讬谞住 讜讗讞"讻 讙讬专砖 讜诪砖"讛 讛讜讻专讞 转诇诪讜讚讗 诇诪讬诪专 讗诇讬讘讬讛 讚诇讗 讗转讗 讝讛讜 诇诪注讜讟讬 讗诇讗 诪转 讘诇讗 讙讬专砖 讜讛砖转讗 讬讛讬讛 砖讬讟转 讜讙讬专住转 讛专讬"祝 讻驻专砖"讬 讗诇讗 砖讛专讬"祝 讘讗 诇讬讬砖讘 诇专讘 讗砖讬 讚讛诇讻转讗 讻诪转谞讬转讬谉 讚驻"拽 讜讻诪转谞讬转讬谉 讚讛讻讗 讜诇讗 转讬拽砖讜 讗讛讚讚讬 讜讛讚讘专讬诐 讘专讜专讬诐 诇诪讘讬谉:





诪讛专砖"讗 - 讞讬讚讜砖讬 讛诇讻讜转 诪讛讚讜"讘

讙诪专讗 [注"讻 讻专讘 讗砖讬 讜讻讜' 讜拽"拽 讘讬谉 诇专讘 谞讞诪谉 讘讬谉 诇专讘讗 讗诪讗讬 诇讗 转谞讬 诪转谞讬' 专讘讜转讗 讗驻讬' 诪转 讜讗讞"讻 讙讬专砖 讜诇专讘 谞讞诪谉 讗驻讬诇讜 诪转 讘诇讗 讙讬专砖 讜诇诪讛 谞拽讟 诪转 讜讗讞"讻 讙讬专砖 讜讬砖 诇讬讬砖讘.. 诪讛专"诐 讬爪"讜]:





讞讻诪转 砖诇诪讛

讙诪' 诇诪注讜讟讬 诪转 讘诇讗 讙讬专砖 讻讜'. 谞"讘 谞"诇 诇驻讬专讜砖 讛专讬"祝 讚诇注讬诇 讘注"讻 讙专住讬谞谉 诇诪注讜讟讬 诪转 讜讗讞"讻 讙讬专砖 讜讻谉 谞专讗讛 注讬拽专 讚诇驻讬专讜砖 专砖"讬 诪讜讻专讞 讗转讛 诇驻专砖 讚专讘 讗砖讬 住讘专 讻专' 讬专诪讬讛 讚讗诪专 谞砖讜讗讬谉 诪驻讬诇讬谉 讜讗谞讜 拽讬讬诪讗 诇谉 讻专讘讗 讚讗诪专 诪讬转讛 诪驻诇转 讜讗驻讬' 讻谞住 讜讗讞"讻 讙讬专砖 砖专讬 讜讙诐 拽讬"诇 讻专讘 讗砖讬 讚讗住专 诇注讬诇 诪转 讜讗讞"讻 讙讬专砖 讗诇讗 讻诪讜 砖驻讬专砖 讛讜讗 谞专讗讛 诇讬 讜讘讟讜专 谞诪讬 讻转讘 讚诪转 讜讗讞"讻 讙讬专砖 讗住讜专 讻专讘 讗砖讬 讜讻谞住 讜讗讞"讻 讙讬专砖 砖专讬 讜讛讬讬谞讜 讻专讘讗 注"砖. (注讬' 讘诪讛专砖"讗):


专砖"讬 讘讚"讛 讛谞讬讞讗 讻讜' 讚讬砖 讝讬拽讛 讛住"讚:


讘讚"讛 讝讜 讛讬讗 讻讜' 砖专讬' 讻讜' 讝讜 讛讬讗 讻讜' 讻爪"诇 讜讛讚"讗:


讘讚"讛 讜讗讬诇讜 讘讙讬专讜砖讬谉 讻讜' 爪专转讛 诪讗讬 讟注诪讗 讛讚"讗 讜讛住"讚:


讘讚"讛 讘拽讚讜砖讬谉 谞诪讬 讻讜' 讻砖讬诪讜转 讜诪住驻拽 讗转讛 讘讗 讻讜' 讻爪"诇 讜讛讚"讗:


转讜住' 讘讚"讛 讻转讘 讘讻转讘 讬讚讜 讻讜' 讜讗"转 诪讗讞专 砖讚注转讜 诇讙专砖讛 诇诪讛 讞讬讬砖讬谞谉 诇拽谞讜谞讬讗 讜注讜讚 讗诐 讛讜讗 讞砖讜讚 讻讜' 讻爪"诇:


讘讚"讛 讬砖 讘讜 讝诪谉 讻讜' 诇讗砖诪讜注讬谞谉 讚讛讜诇讚 讻砖专 讜住讬驻讗 讗转讗 诇讗砖诪讜注讬谞谉 讻讜' 讻爪"诇:





讛讙讛讜转 讬注讘"抓

诇"砖 讗诇讗 砖讗讬谉 讚注转讛 诇讛谞砖讗 讻讜'. 谞"讘 砖诪注转讬 讗讜诪专讬诐 讘砖诐 讞"讗 砖讛讘讬讗 专讗讬讛 诇讚讘专 诪谉 讛转讜专讛. 诇驻讬 砖讘谉 讬讜诐 讗讞讚 讝讜拽拽 诇讬讘讜诐 讻诪状砖 驻讬"讚 (谞讚讛 诪状讙 讘' 讘诪转谞讬' 讜注"砖 讘讙诪' 诪"讚 讗' 讜诇拽诪谉 拽讬"讗 讘') 讜讗注"驻 砖讗讬谞讜 专讗讜讬 诇讛拽讬诐 讝专注 诇讗讞讬讜 注讚 砖讬讛讗 讗讬砖 讘谉 讬"讙 (讛讻讬 诪讜讻讞 讜讚讗讬 诪讘住讜"诪 (住谞讛讚专讬谉 住"讟 讗') 讜讗注"驻 砖讘讬讗转 讘谉 讟壮 讜讬讜诐 讗' 讛讜讬讗 讘讬讗讛 诪"诪 驻砖讬讟讗 讚讗讬谞讜 诪讜诇讬讚. 讜诇讗 讞讬讬讘讛 转讜专讛 砖讬讬讘诐 讘谉 讟') 讜讻谉 讬拽砖讛 诇诪讛 讛讜爪专讻讛 转讜专讛 诇讗住讜专 讗砖转 讗讞讬讜 砖诇讗 讛讬讛 讘注讜诇诪讜 讘诇讗"讛 讗住讬专讗. 讗诇讗 讜讚讗讬 爪"诇 诪砖讜诐 讚讚注转讛 注诇讬讛 讚讬讘诐. 讝讜讛讬 讛讜讻讞转讜 讜砖诪讞讜 讘讛 讛砖讜诪注讬诐 讻注诇 诪爪讬讗讛 讞讚砖讛. 讜讗诪谞诐 讗讬谞讛 讗诇讗 诪讛住讞 讛讚注转. 讜砖诪讞讜 讘砖讟讜讞 注爪诪谉. 讻讬 讛讞诇讬讟讜 砖讻诇 砖讗讬谞讜 诪讜诇讬讚 讗讬谞讜 讘诪爪讜转 讬讘讜诐. 讗"讻 讙诐 讛谞砖讗转 诇讗讞专 诪壮 砖谞讛 (注讬壮 讘"讘 拽讬"讟 讘') 诇讗 转转讬讬讘诐 讜讻"砖 讛讝拽谞讛 讜讛注拽专讛. 讜讛专讬 讻诇 讗诇讛 讘谞讜转 讬讘讜诐 讛谞讛. 讜讻谉 讛讝拽谉 讜驻"讚 讜住专讬住 讗讚诐 讻讚诇注讬诇 (讻' 注"讘) 讜讗驻讬' 讛讙讜住住 讝讜拽拽 诇讬讘讜诐 讻诪"砖 (讘讗讛诇讜转 驻"讗 诪"讜) 讚诇讗 讗诪注讜讟 讗诇讗 住专讬住 讞诪讛 讜讗讬讬诇讜谞讬转. 讜讛讻诇诇 讻诇 砖诇讗 讛讬"诇 砖注转 讛讻讜砖专 (讞住专 讻讗谉 讗讬讝讛 转讬讘讜转. 讜注"诇 讻' 讗' 转讚"讛 讬讘讗):

